पूर्व सरपंच, उपसरपंच व सचिव को तीन-तीन साल की जेल
खंडवा | पंधाना ब्लॉक के कालंका गांव की नानखेड़ा में पंचायत में 15 साल से पुराने भ्रष्टाचार के मामले में बुधवार को फैसला आया। आरोपी पूर्व सरपंच, उपसरपंच व पंचायत सचिव को तीन-तीन साल की सजा व दो-दो हजार रुपए जुर्माने से दंडित किया। फैसला न्यायिक मजिस्ट्रेट प्रथम श्रेणी हेमंत कुमार यादव ने सुनाया। शासन की ओर से अतिरिक्त जिला अभियोजन अधिकारी चंद्रशेखर हुक्मलवार ने पैरवी की। नानखेड़ा पंचायत में वर्ष 1997-98 से 25 अक्टूबर 2000 तक तत्कालीन सरपंच रुकमाबाई पति दितिया (65) निवासी जामला, बंशीलाल पिता गड़बड़ राठौर (50), उपसरपंच, सुमेरसिंह पिता रामसिंह (52) पंचायत सचिव ने लोक सेवक के पद पर रहते हुए। इंदिरा आवास योजना के तहत कुटीर निर्माण के 34 हजार रुपए में घालमेल कर हड़प लिए। फरियादी बिहारीलाल, सेवकराम, सुशीलाबाई व प्रकाश की शिकायत पर पंधाना पुलिस ने आरोपियों के विरुद्ध केस दर्ज किया। प्रकरण के दौरान आरोपियों पर दर्ज भ्रष्टाचार की धारा 420 के तहत दोषी पाए जाने पर सजा सुनाई गई। आरोपियों को फिंगर प्रिंट के बाद जमानत मिल गई।
hin_Deva hin_Deva